Document ID: 32009D0105

RÅDETS AFGØRELSE
af 18. december 2008
om ændring af afgørelse 1999/70/EF om de nationale centralbankers eksterne revisorer for så vidt angår eksterne revisorer for Banque centrale du Luxembourg
(2009/105/EF)
RÅDET FOR DEN EUROPÆISKE UNION HAR -
under henvisning til protokollen om statutten for Det Europæiske System af Centralbanker og Den Europæiske Centralbank, knyttet som bilag til traktaten om oprettelse af Det Europæiske Fællesskab, særlig artikel 27, stk. 1,
under henvisning til Den Europæiske Centralbanks henstilling ECB/2008/16 af 17. november 2008 til Rådet for Den Europæiske Union om eksterne revisorer for Banque centrale du Luxembourg (1), og
ud fra følgende betragtninger:
(1)
Regnskaberne for Den Europæiske Centralbank (ECB) og for Eurosystemets nationale centralbanker bør revideres af uafhængige eksterne revisorer, der indstilles af ECB’s Styrelsesråd og godkendes af Rådet.
(2)
Mandatet for den nuværende eksterne revisor for Banque centrale du Luxembourg udløber efter revisionen af regnskaberne for regnskabsåret 2008. Det er derfor nødvendigt at udnævne en ekstern revisor fra regnskabsåret 2009.
(3)
ECB's Styrelsesråd har henstillet, at KPMG AUDIT Sarl udnævnes til ekstern revisor for Banque centrale du Luxembourg for regnskabsårene 2009-2013.
(4)
ECB's Styrelsesråds henstilling bør følges, og afgørelse 1999/70/EF bør ændres i overensstemmelse hermed -
TRUFFET FØLGENDE AFGØRELSE:
Artikel 1
Artikel 1, stk. 7, i afgørelse 1999/70/EF (2) affattes således:
»7. KPMG AUDIT Sarl godkendes som ekstern revisor for Banque centrale du Luxembourg for regnskabsårene 2009-2013.«
Artikel 2
Denne afgørelse meddeles ECB.
Artikel 3
Denne afgørelse offentliggøres i Den Europæiske Unions Tidende.
Udfærdiget i Bruxelles, den 18. december 2008.

Labels: 2
4
9
18
15